b'\n_START_ARTICLE_\nKusinero Cinta\n_START_SECTION_\nSinopsis\n_START_PARAGRAPH_\nFredo Rivera adalah seorang anak muda yang berasal dari Cebu, Filipina yang mengejar impian untuk menjadi chef yang berjaya. Edrinna Mahadzir pula gadis yang datang ke Manila bersama ibunya, Datin Raudhah untuk melawat kafe milik mereka yang beroperasi di sana. Namun, takdir menemukan Fredo dan Edrinna di kafe berkenaan. Pada mulanya hubungan mereka kurang baik kerana kehadiran Hafizul Fitri yang meminati Edrinna. Pada suatu hari, Edrinna hilang di Manila dan Fredo yang berjaya menyelamatkannya. Justeru, hubungan mereka juga semakin akrab semula,_NEWLINE_Fredo yang tidak ada tempat tinggal dan pekerjaan juga diambil bekerja oleh Chef Rio yang memiliki restoran yang terkenal di Manila. Bermula sebagai pencuci pinggan, Fredo akhirnya berjaya menjadi pembantu chef kepada Chef Rio. Di La Secret, Fredo bertemu dengan Justina, anak perempuan Chef Rio yang turut bekerja di situ._NEWLINE_Sementara itu, Syed Izmir pula sangat meminati bidang masakan, tetapi terpaksa menyambung pengajian dalam jurusan perniagaan kerana memenuhi hasrat bapanya yang kaya. Dalam perjalanan ke Manila kerana urusan perniagaan bapanya, Syed Izmir bertemu dengan Edrinna. Pada masa sama, dia juga bertemu dengan Fredo dan berkawan baik dengannya. Mereka juga bertemu kembali ketika menyambung pengajian di Melbourne.\n_START_SECTION_\nPenerbitan\n_START_PARAGRAPH_\nMenurut penerbit Datin Zaiton Mohd Jiwa, \'Kusinero\' bermaksud \'cef lelaki\' dalam bahasa Tagalog. Penggambaran drama ini dijalankan di Kuala Lumpur, Singapura dan Manila.\n_START_SECTION_\nMuzik dan runut bunyi\n_START_PARAGRAPH_\nLagu tema Kusinero Cinta ialah "Takdir Cinta" dipersembahkan oleh Awi Rafael.'